kardosdrur/scandi-wiki huggingface dataset:
Kim Kielsen

Kim Kielsen (født 30. november 1966) er en grønlandsk politiker. Han var landsstyreformand fra 2014 til 2021 og formand for partiet Siumut 2014-2020, hvor han efterfulgte Aleqa Hammond i oktober 2014.

Kim Kielsen var oprindeligt sømand, men har uddannet sig indenfor politiet, og har arbejdet som politibetjent i Upernavik og Paamiut fra 1996 til 2003. I 2003 søgte han orlov fra politiet for at drive et projekt for børn og unge med problemer, og blev ved valget i november 2005 valgt ind i Grønlands Landsting. Foråret 2005 blev han også valgt ind i kommunestyret i sin hjemmekommune, Paamiut Kommune.

I 2007 blev han Landsstyremedlem for Boliger, Infrastruktur og Råstoffer. Han overtog denne stilling efter Jørgen Wæver Johansen. Denne post beklædte Kim Kielsen indtil sommeren 2009, hvor hans parti mistede magten. Siden har han været menigt medlem af Grønlands Landsting.

I oktober 2014 blev han fungerende landsstyreformand, efter at Aleqa Hammond trådte tilbage. Få dage senere blev han også valgt til ny formand for Siumut. Han fik 44 af 65 stemmer til valget af ny formand. Den 4. december 2014 blev Grønlands nye regering dannet med en koalition mellem Siumut (11 medlemmer), Demokraterne (4 medlemmer) og Atassut (2 medlemmer) med Kim Kielsen som landsstyreformand. Den 10. december 2014 blev den nye regering offentliggjort.

Den 29. november 2020 ved et landsmøde i Siumut blev Kim Nielsen væltet som formand for partiet. Erik Jensen vandt med 39 stemmer mod Kim Kielsens 32 stemmer.

Referencer

Eksterne henvisninger 

 Profil på naalakkersuisut.gl

Politikere fra Siumut
Medlemmer af Landsstyret
Medlemmer af Landstinget
Inatsisartutmedlemmer
Personer i Kraks Blå Bog
Kaj Kleist

Kaj H.P. Kleist (født 11. november 1943 i Qaqortoq) er en grønlandsk politiker.

Han har siden 2003 været administrerende direktør for Grønlands Hjemmestyre. Hvilket han også var i 1992-99, . Fra 1. februar 2008 har han været departementschef for Landsstyreformandens departement.
Kleist er uddannet lærer og sluttede som rektor i Sulisartut Højskoliat i 1990 for at begynde i Hjemmestyret. Han begyndte
som direktør for Departementet for Kultur, Undervisning og Arbejdsmarkedet, men har haft flere direktørjob. 

Han har tidligere også været medlem af KUAK (modstandere af uranudvinding i Grønland) 1979-80 og har ledet EU-modstands organisationen ANISA 1981-82.

Kleist varslede, at han går af med pension 11. november 2008, når han fylder 65 år.

Kilder 

Politikere fra Grønland
Personer i Kraks Blå Bog
Søren Lyberth

Søren Lyberth (født 24. juni 1965) er en grønlandsk politiker.

Han repræsenterer partiet Siumut, og er pr. 2007 borgmester i Maniitsoq Kommune. Han overtog borgmestertitlen i 2005 efter Siverth Heilmann fra Atassut, efter at Siumut og Inuit Ataqatigiit fik 6 pladser i kommunestyret.  

Borgmestre fra Grønland
Tabernakel

Et Tabernakel er et alterskab i en katolsk kirke, hvori nadverbrødet opbevares.

Ekstern henvisning 

 

Kirkearkitektur
Skabe
Podolien

Podolien, Podilia eller Podillya ( (),  (), , , , ) er en historisk region i det vest-centrale og sydvestlige dele af nutidens Ukraine, som svarer til nutidens Khmelnytskyj oblast og Vínnitsja oblast. Transdnjestr-region i Moldova var også en del af Podolien.

Historie 

Podolien tillhørte fyrstedømmet Kiev og Volhynien. I 1200-tallet plyndrede mongolerne Podolien, Algirdas, storfyrste af Litauen, befriede området fra deres kontrol, efter hans sejr over Den Gyldne Horde i et slag i 1362 og annektere det under navnet Podolien, der ligesom Ponizie betyder "lavlande". Den litauiske kolonisering indledtes i 1300-talet. Efter storfyrste Vytautas Didysis' død i 1430 blev Podolien en del af det polske kongerige, med undtagelse af den østlige del, provinsen Bratslav, som forblev en del af storfyrstendømmet indtil Lublinunionen i 1569. 

I 1672 erobrede Det Osmanniske Rige området under den Polsk-osmanniske krig (1672-1676). På grund af det osmanniske nederlag i slaget ved Zenta 1697 mod det Habsburgske rige blev osmannerne tvunget til fred, der blev afsluttet i Karlowitz i 1699. Da realunionen havde spillet en afgørende rolle under krigen mod Det Osmanniske Rige blev Podolien igen en del af den polsk-litauiske realunion ved fredsslutningen. Ved Polens første deling i 1772 tilfaldt en mindre del i vest De Habsburgske Arvelande (Østrig), ved de senere delinger (1793 og 1795) overtog det Russiske Kejserrige de øvrige dele, som 1796 sammen med Bratslav blev et særskilt guvernement.

Ukraines geografi
Litauens historie
Aqqaluk Lynge

Aqqaluk Lynge (født 12. oktober 1947 i Aasiaat) er en grønlandsk politiker og forfatter.

Han er tidligere Formand for Inuit Circumpolar Conference. Han er også tidligere medlem af Grønlands Landsting, og var en af grundlæggerne af det grønlandske politiske parti Inuit Ataqatigiit (IA). 

Han er indfødt Kalaallit (grønlandsk), og er medlem af FNs Permanente Forum for Urfolk, som er et rådgivende organ for FN's økonomiske og sociale råd. Forummet behandler sager knyttet til indfødte folk, som økonomiske og social udvikling, kultur, miljø, uddannelse, sundhed og menneskerettigheder.

Han har skrevet digtsamlingen Tupigusullutik angalapput/Til hæder og ære (1982), og desuden bogenInuit om ICC (1993), debatbogen Isuma/Synspunkt (1997), og Inuunermi aqqusaarneq. Livets gæst. Life's Guest (1998) om kunstneren Aka Høegh. Han er næstformand og tidligere formand for den grønlandske forfatterforening Atuakkiortut.

Æresbevisninger 
 Nersornaat, Grønlands Hjemmestyres fortjenstmedalje, i sølv (1991) 
 Ridder af 1. grad af Dannebrogordenen (2004)

Eksterne henvisninger 
 Profil på Grønlands Hjemmestyres hjemmeside
 Profil på FNs hjemmeside
Aqqaluk Lynges biografi om Inuit.uqam.ca

Noter 

Politikere fra Grønland
Riddere af Dannebrog
Politikere fra Inuit Ataqatigiit
Personer i Kraks Blå Bog
Svend Fogh

Svend Fogh var en dansk atlet som var medlem af Silkeborg IF og fra 1910 i Københavns FF. Han vandt fire medaljer ved danske mesterskaber i stangspring og højdespring.

Danske mesterskaber 
  1909 Stangspring 2,94
  1909 Højdespring 1,635
  1908 Stangspring 2,90
  1907 Højdespring 1,60

Eksterne henvisninger/kilder 
 DAF i tal – Svend Fogh
 Statletik.dk – Profil Svend Fogh
 KIFs top 100 – Trespring

Højdespringere fra Danmark
Atleter fra Silkeborg IF
Atleter fra Københavns IF
Stangspringere fra Danmark
Danskere i 1900-tallet
Bambi (flertydig)

Bambi har flere betydninger:

 Bambi – en tegnefilm fra 1942
 Bambi 2 – en tegnefilm fra 2006
 Bambi (pris) – en tysk mediepris
Amtsligningsinspektorat

Amtsligningspektorater, der blev oprettet i 1946, var en statslig myndighed, som skulle bistå amterne med det amtslige ligningsarbejde. Der blev oprettet et amtsligningsinspektorat for hver amtsskattekreds. Direktoraterne blev ledet af en amtsligningsinspektører.

Efter 1967 blev amtstuer og amtsligningsinspektorater slået sammen til amtsskatteinspektorater. Disse sorterede indtil 1975 under Statens Ligningsdirektorat, som da blev sammenlagt med Kildeskattedirektoratet og fik navnet Statsskattedirektoratet.
Danske myndigheder
Erling Madsen (politiker)

Erling Madsen (født i Ittoqqortoormiit) er en grønlandsk politiker. Han repræsenterer partiet Atassut. 

Han blev borgermester i Ittoqqortoormiit Kommune i april 2005, da han fik 24% af stemmerne i kommunen. Atassut indgik efter valget en koalition med IA, som dermed fik posten som viceborgermester som blev Evald Brønlund.

Borgmestre fra Grønland
Dialose

Dialose er et enzymrigt pulver bestående af aktivt bygmalt, hvedemel, rugmel, vegetabilsk fedtstof og askorbinsyre.

Det er primært brugt som ingrediens i bageopskrifter under "liggettiden" i gærdeje. Det vil sige den tid som en dej skal stå hen og hvile, for at glutenstrengene kan hvile og gæren kan nå at optage næring (kulhydrater og vand), formere sig og hæve brødet.
Vigtigst er dialosens status som et disakkarid, da gæren vil indtage dette til sidst. Det betyder, at hvis dejen skal fryses ned og bages en anden dag, vil gæren have dialosen som et ekstra lager af næring til den anden dag, hvis den når at indtage en stor del af det ellers tilgængelige næring, inden kulden får tvunget gæren i dvale.

Fremstilling 
Når byg begynder at spire øges enzymaktiviteten og dets proteiner spaltes til albuminer og aminosyrer.
Er enzymaktiviteten for høj, spalter det stivelse, som ellers skulle holde kuldioxid, luft, og vand i brødet. Resultatet af denne uønskede drejning kaldes dejrand: et klæbrigt lag af rå dej i ellers færdigbagte brød. Derfor stoppes byggen midt i spiringen ved hjælp af en tørringsproces.

Formål 
Som nævnt indtager gæren næring, men den kan (udover vand) udelukkende indtage den molekylært simpleste sukkerart kaldet monosakkarider. Her tænkes ikke på stødt melis, som det sukker der kan købes i dagligvarebutikker, men på det kulhydrat, som hurtigst kan optages og omsættes til energi, da gæren ikke har mulighed for at indtage eller nedbryde mere komplekse sukkerarter, som stødt melis.
Når dialosen tilsættes i en dej, sættes en længere biologisk proces i gang, for at kulhydraterne (som i stødt melis) brydes helt ned, så gæren kan optage dem. Men før gæren når der til, arbejder den sig først igennem f.eks. frugt- og druesukker, som ikke kræver forarbejdning.

Dialosens formål kommer nu ind i billedet, hvis f.eks. en spandauer (af wienerdej) fryses ned, lige efter at den er lavet. For gæren når måske at optage frugt- og druesukkeret i dejen, som den omsætter til kuldioxid og alkohol, hvilket igen får dejen til at hæve, inden at gæren går i dvale under nedfrysningen. Og når dejen så tages ud af fryseren igen, skal gæren bruge ny næring, for igen at hæve dejen, den dag hvor den skal afbages. Og her bliver dialosen så et praktisk overskudslager af næring, som kan nedbrydes og optages.

Det skal nævnes, at stivelsen i det førnævnte rugmel og hvedemel også er sukkerarter. Men deres komplekse molekylære struktur er af den mest indviklede af slagsen, så udover at have en lang nedbrydningstid, har de også helt mistet den sødme, som de ville have haft med en mindre kompleks struktur. F.eks. den fundet i stødt melis.

Produkt med samme navn 
Der findes et afføringsmiddel ved samme navn, som ikke bør forveksles med det ovennævnte bageprodukt. Midlet forhandles dog under andre navne i Danmark.

Noter 

Nete K. Dalsgaard, Gærdeje, Erhvervsskolernes Forlag, 1998, . Dansk bog til undervisning for bagere.

Bagning
Helge Breckwoldt

Helge Johan Anthon Damm Breckvoldt (født 22. september 1903 på Frederiksberg) var en dansk sølv- og guldsmed og atlet som var medlem af IF Sparta. Han vandt sølv ved de danske mesterskaber på 10.000 meter 1925.

Helge Damm Breckvoldt var sølv- og guldsmed i København 1952-1973 og han var søn af Sofus M. Breckvoldt og Helga Damm. Helge's far var også atlet og løb for IF Sparta, ligesom hans søster Eli Damm Breckvoldt, som var én af de første kvinder, der stillede op til løb. Familien var vegetarer og Sofus M. Breckvoldt fik tilnavnet Bananen, da han i 1908 løb om kap med en kødspiser, der fik tilnavnet Bøffen. 

Slægten Breckvoldt stammer fra Tyskland og kan føre sin historie helt tilbage til 1356.

Danske mesterskaber 
  1925 10.000 meter 34,58,0

Eksterne henvisninger/kilder 
 DAF i tal – Helge Breckwoldt 

Langdistanceløbere fra Danmark
Atleter fra Sparta Atletik
Personer fra Frederiksberg
Guldsmede fra Danmark
Sølvsmede fra Danmark
EU-Oversættelsescentret

Oversættelsescentret for Den Europæiske Unions Organer blev oprettet i Luxembourg den 28. november 1994 for at varetage de oversættelsesbehov, der fandtes hos mange af EU's agenturer og kontorer.

Eksterne henvisninger 
 Oversættelsescentret for Den Europæiske Unions Organer 

EU's agenturer
Etableret i 1994
Den Europæiske Investeringsbank

Den Europæiske Investeringsbank (EIB) blev oprettet i 1958 i henhold til Rom-traktaten som Den Europæiske Unions instrument for langfristede lån. EIB låner penge ud til den offentlige og den private sektor til projekter af europæisk interesse, f.eks. på følgende områder:

 samhørighed og konvergens mellem EU's regioner 
 støtte til små og mellemstore virksomheder 
 miljøordninger 
 forskning, udvikling og innovation 
 transport 
 energi 
EIB er aktiv i EU og i omkring 140 lande på hele kloden, som EU har indgået en samarbejdsaftale med.

Philippe Maystadt fra Belgien blev den 1. januar 2000 valgt som formand.

Eksterne henvisninger 
http://europa.eu/institutions/financial/eib/index_da.htm 

EU's institutioner
Investeringsbanker
Det Europæiske Økonomiske og Sociale Udvalg

Det Europæiske Økonomiske og Sociale Udvalg (forkortet EØSU) er et rådgivende organ for den Europæiske Union. Det blev oprettet i 1957 og yder ekspertbistand til de store EU-institutioner (Europa-Kommissionen, Rådet og Europa-Parlamentet) – blandt andet ved at afgive "udtalelser" om EU-lovgivningsforslag. Desuden udarbejder udvalget såkaldte "initiativudtalelser," hvor rådet behandler spørgsmål, som rådet mener, bør tages op. En af udvalgets vigtigste opgaver er, at bygge bro mellem EU's institutioner og det "organiserede civilsamfund." Udvalget er med til at styrke den rolle, som civilsamfundets organisationer spiller, ved at indgå i en "struktureret dialog" med interesseorganisationer i EU's medlemslande og i resten af verden.

EØSUs medlemmer repræsenterer en bred vifte af økonomiske, sociale og kulturelle interessegrupper i medlemslandene. De er opdelt i tre grupper: "Arbejdsgivere ," "Arbejdstagere " og "Diversitet Europa " (for eksempel landbrugsorganisationer, forbrugerorganisationer, miljøorganisationer, familieorganisationer og NGO'er).

Eksterne henvisninger 
 EØSU's hjemmeside 

EU
Coupé-cabriolet

Coupé-cabriolet er en bilkarrosseriform, som i lukket tilstand ligner en rigtig coupé, men som samtidig i åben tilstand ligner en rigtig cabriolet. Taget er af metal, hvorimod modeller med stoftag kun er almindelige cabrioleter, som f.eks. Volkswagen Golf Cabriolet.

Princippet blev indført af Peugeot i 1930'erne med modellerne 401, 402 og 601, hvor coupé-cabriolet varianterne havde tilnavnet "C Eclipse". Navnet blev indført for første gang i 1996 med Mercedes-Benz SLK-klassen og i 2000 med Peugeot 206 CC.

Biler efter karrosseri
Tommy Marø

Tommy Marø (født 1964) er en grønlandsk politiker (S). Hans politiske karriere startede i 1997 da han blev valgt ind i kommunestyret i Qaqortoq Kommune. Her har han vært både ordfører og senere  stedfortræder for ordføreren. To år senere, i 1999, blev han første gang valgt ind på Grønlands Landsting. Fra 2005 til 2009 var han Grønlands kultur-, uddannelses-, forsknings- og kirkeminister.

Politikere fra Siumut
Medlemmer af Landsstyret
Tørmælk

Tørmælk (også kaldet drimol) er friskmalket mælk som er lavet til pulverform.
Både sød-, kærne-, og skummetmælk (Se også: Mælketyper) laves til mælkepulver. Danske bagerier benytter typisk skummetmælkspulver af hensyn til økonomi og holdbarhed.

Fremstilling 
Efter at mælken er blevet homogeniseret forstøves mælken i et forstøvnings-/tørkammer. Dette kan ske ved stuetemperatur, hvilket bevarer flere proteiner (kasein, albumin, globumin) og vitaminer, end ved UHT-behandling som dræber fordærvende mikroorganismer.

I historisk perspektiv var Martin Birger Natanael Ekenberg blandt de personer, som fandt en måde at fremstille tørmælk på.

Formål 
En tommelfingerregel inden for bagerfaget siger, at tørmælken skal udgøre ca. 2 til 3 % (Procent) af melmængden i en opskrift.
Fordelene ved at bruge tørmælk (og mælk generelt) er, at:
 Holdbarheden på f.eks. brød øges. (Hvis man øger mængden af andre væsker som vand, vil det også øge holdbarheden)
 Det færdige produkt får en gyldenbrun farve, da sukkeret karameliserer overfladen.
 Stabiliserer surhedsgraden i brødet.
 Tættere poring.
 Ernæringen øges, grundet de vitaminer som mælk indeholder.

Tørmælk kan til dels erstatte f.eks. sødmælk i opskrifter, men grundet dens pulverform, er det i andre forhold og der skal kompenseres for væskemanglen med vand, i et forhold mellem 1:50 og 1:10, alt efter hvad opskriften er til.

Allergi 
Folk med mælkeallergi skal undgå produkter med tørmælk, på samme måde som de ville undgå produkter med mælk i væskeform.
Ligeledes påvirkes folk med galaktosæmi og laktose-intolerance.

Bagning
Mælk
Konsummælk
Vittus Mikaelsen

Vittus Mikaelsen (født 1951, død 9. august 2017) var en grønlandsk politiker.

Han repræsenterede Siumut og var ordfører i Ammassalik Kommune. Ved valget i 2005 fik Siumut 6 ud af 11 pladser i kommunestyret, og Vittus Mikaelsen fortsatte dermed som ordfører. Siumut fik også pladsen som første viceordfører med Gerth Ignatiussen. 

Han havde en plads i Landstinget fra 1999. 

Politikere fra Grønland
Gardin

Et gardin er et stykke stof som hænges i et vindue for at blokere lys og/eller muligheden for at kigge ind.

Se også 
 Markise (solafskærmning)
Hans-Pavia Rosing

Hans-Pavia Rosing (født 22. juni 1948 i Nuuk, død 9. juli 2018) var en grønlandsk politiker og embedsmand. Han havde både partipolitisk uafhængige hverv og politiske hverv for partiet Siumut.
Han var søn af Peter Lars Nikolaj Rosing, som har siddet i det danske folketing i flere perioder.

Hverv 
 Formand for Inuit Circumpolar Conference 1980-1986
 Folketingsmedlem for Grønland 1987-2001
 Formand for Grønlandsgarveriet 1988-1992
 Styremedlem i World Conservation Union 1988-1991
 Medlem af Grønlands Landsting 1983-1984
 Formand for Landstingets Finansudvalg 1983-1984
 Landsstyremedlem for økonomi 1986-1987
 Formand for Folketingets udvalg for Grønlandslovene
 Medlem af den danske delegation til FNs generalforsamlinger i 1991-1993

I tillæg havde han en række andre hverv i organisationer knyttet til Grønland, grønlandsk kultur, politik, naturværn og næringsliv.

Rosing blev tildelt Grønlands Fredspris i 1985.

Referencer 

Politikere fra Grønland
Personer fra Nuuk
Modtagere af Nersornaat i sølv
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Grønland
Personer i Kraks Blå Bog (afdøde)
Ingvard Andersen

Ingvard Andersen (født 23. september 1908-?) var en dansk afdelingsleder og atlet medlem af Ben Hur.

Ingvard Andersen var en af Danmarks mest alsidige springere gennem tiderne. Han deltog i det første Europa mesterskab i atletik i Torino 1934 i trespring, højdespring og længdespring. Han vandt ni danske mesterskaber; fire i længdespring, tre i trespring og to i højdespring.

Ingvard Andersen var formand for Ben-Hur 1933-1935, bestyrelsemedlem i KFUMs Idrætsforbund og sekretær i Københavns Atletik Forbund fra 1939.

Internationale mesterskaber 
 1934 EM Trespring 7. plads 14,02
 1934 EM Højdespring 8. plads 1,70
 1934 EM Længdespring 9. plads 6,75

Danske mesterskaber 
  1940 Længdespring 6,75
  1940 Trespring 13,68
  1939 Længdespring 6,97
  1939 Trespring 13,63
  1937 Længdespring 7,04
  1937 Trespring 14,26
  1936 Trespring 13,79
  1936 Længdespring 6,93
  1935 Længdespring 6,90
  1935 Trespring 13,66
  1934 Højdespring 1,80
  1934 Trespring 14,21
  1934 Længdespring 6,60
  1933 Højdespring 1,80
  1933 Længdespring 6,90

Personlige rekorder 
 Trespring: 14,26
 Højdespring: 1,82
 Længdespring: 7,22

Eksterne henvisninger 
 DAF i tal – Ingvard Andersen 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 

Længdespringere fra Danmark
Atleter fra Ben Hur
Højdespringere fra Danmark
Trespringere fra Danmark
Eternitten

Eternitten er nyere bydel i Aalborg, der er beliggende 1,5 km sydøst for midtbyen. Der bor 3.121 indbyggere på Eternitten, hvis navn henviser til den tidligere produktion på Dansk Eternit Fabrik, der lukkede i 2005.

Området er blandet byområde med tre dagligvarebutikker, caféer og værthuse, fitnesscenter samt arbejdspladser.

Historie 

I 2004 lukkede Dansk Eternit A/S sin fabrik i Aalborg og arealerne blev overdraget til et ejendomsselskab under FLSmidth-koncernen. I 2006 blev størstedelen solgt til lokale ejendomsudviklere, og byomdannelsesprocessen blev indledt i samarbejde med Aalborg Kommune. Der blev udarbejdet en strategi for omdannelsen i 2006, og heri blev der lagt vægt på, at den nye bydel skulle være et sted med mulighed for arkitektoniske eksperimenter.

Der har som et led i omdannelsesprocessen været gennemført en undersøgelse af risikoen for luftforurening med asbest.

Flere vejnavne på Eternitten er navngivet med henvisning til områdets historie, f.eks. med henvisning til naturressourcerne kalk og kridt, men også efter centrale personer i cement- og eternitproduktionen, Alexander Foss, Poul Larsen og Ditlev Berg.

Arkitektur 
Eternitten er udpeget som et »arkitektonisk eksperimentarium«. I en arkitekturanmeldelse i Nordjyske Stiftstidende i 2020 er Eternitten blev kaldt en arkitektonisk rodebutik.

Demografi og boligforhold 
På Eternitten bor der 3.121 indbyggere (2020), hvoraf 61 pct. er i aldergruppen 20-29 år. Der er i alt 2.055 boliger på Eternitten pr. 2020, hvoraf lidt under halvdelen er almene boliger, fortrinsvis almene ungdomsboliger.

Kilder 

Aalborg Øgadekvarter
Vejgaard
Lars Sørensen (musiker)

Lars Sørensen, også kendt under artistnavnet LRZ, er en norsk black metal-musiker.

Han spiller Synthesizer i Red Harvest og deltager i projektet Mezzerschmitt.

Diskografi 
 Weltherrschaft (studiealbum, 2002)

Black metal-musikere
Keyboardspillere fra Norge
Lars Sørensen (flertydig)

Lars Sørensen har flere betydninger

 Lars Sørensen (politiker) – Grønlandsk politiker
 Lars Sørensen – Dansk svømmer
 Lars Sørensen (musiker) – Norsk musiker
Lars Sørensen (politiker)

Lars Sørensen (født 1959 er en Grønlandsk politiker.

Han repræsenterer partiet Inuit Ataqatigiit, og har været medlem af Grønlands Landsting siden 1995. Han er pr. 2007 borgmester i Paamiut Kommune, en stilling han har haft siden 1997.

Han har tidligere været modstander af Grønlands udenrigspolitik, men er i dag udenrigspolitiker.

Borgmestre fra Grønland
Poul Andersen (atlet - Ben Hur/Sparta)

Poul Henry Andersen (født 3. august 1898 på Frederiksberg) var en dansk bankprokurist og atlet medlem af Ben Hur og IF Sparta.

Poul Andersen startede som fodboldspiller i KFUMs Boldklub, men begynde 1919 at dyrke atletik i Ben Hur. Han var under åren 1924-1927 i USA og vandt senere som medlem af Sparta 400 meter ved DM 1930 og 1931 samt fem staffet mesterskaber. Han satte i 1931 dansk rekord på 400 meter med 50,2 en rekord som stod i fem år. Efter karrieren fungerede han som starter ved alle større atletik stævner i København.

Danske mesterskaber 
  1931 400 meter 50,2
  1931 200 meter 22,8
  1930 400 meter 51,0

Eksterne henvisninger 
 DAF i tal – Poul Andersen  (sammenblandet med flere andre med navnet Poul Andersen)
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 

Sprintere fra Danmark
Atleter fra Ben Hur
Atleter fra Sparta Atletik
Personer fra Frederiksberg
Byer i Afghanistan

Dette er en liste over byer i Afghanistan. Den giver en oversigt over udviklingen af folketallet i det større byer. 

Det største byområde i Afghanistan er Kabul med et indbyggertal på 3 138 100 (pr. 21. september 2006). Dermed bor ca. 14 % af landets befolkning i hovedstadsregionen. 

Alle byer med mere end 10 000 indbyggere er opført i den følgende tabel.Indbyggertallene er fra folketællingen 23. juni 1979 og en officiel beregning fra 21. september 2006, udført af centralkontoret for statistik i Afghanistan samt ministeriet for landlig rehabilitering og udvikling i Afghanistan. Folketallet i tabellen nedenfor gælder for indbyggere indenfor bygrænserne og ikke indbyggere som bor i det geografiske område rundt om byerne.

Kilde: Central Statistics Office of Afghanistan

Kilder

Links 
 Central Statistics Office of Afghanistan
 Afghanistan: largest cities and towns and statistics of their population – world-gazetter.com

 
Lister over byer
Villiam Gunnarsson

Villiam Gunnarsson (født 1. december 1886 i København) var en dansk typograf og atlet som var medlem af IF Sparta. Han vandt sølv ved de danske mesterskaber på 1500 meter 1916.

Danske mesterskaber 
  1916 1500 meter

Eksterne henvisninger/kilder 
 DAF i tal – Villiam Gunnarsson 

Mellemdistanceløbere fra Danmark
Atleter fra Sparta Atletik
Personer fra København
Typografer fra Danmark